อำลา 10 ปี ‘Kamikaze’ อยากรู้ไหมตอนนี้พวกเขาสบายดีไหม เป็นยังไงกันบ้าง
 ยังจำความรู้สึกของการแชตกับศิลปินในห้องแชตเว็บ Zheza ได้รึเปล่า? หลังจากห่างหายกันไปนาน แต่พอกลับมามีข่าวอีกที ก็ทำเอาแฟนๆ ใจหายเป็นแถว เพราะโปรเจกต์ยอดนิยมที่กลายเป็นตำนานจากค่าย RS อย่าง Kamikaze (กามิกาเซ่) ได้ปิดตัวลงอย่างเป็นทางการไปเรียบร้อยแล้ว หลังจากอยู่คู่วัยรุ่นไทยมายาวนาน 10 ปี กามิกาเซ่ ก่อตั้งขึ้นในปี 2550 รวบรวมศิลปินวัยใสหลากหลายคาแรกเตอร์มาสร้างสรรค์ผลงานเพลงที่ใครหลายๆ คนต้องร้องตามได้ โดยมีศิลปินกามิกาเซ่รุ่นใหม่หมุนเวียนมาให้แฟนเพลงได้ทำความรู้จักอยู่เรื่อยๆ ซึ่งเราปฏิเสธไม่ได้แน่นอนว่ารุ่นบุกเบิกแห่งกามิกาเซ่ ทั้งโฟร์-มด (Four-Mod) เฟย์ ฟาง แก้ว (FFK) เค-โอติก (K-Otic) เนโกะ จัมพ์ (Neko Jump) และวงอื่นๆ ก็ยังคงเป็นไอดอลอันดับหนึ่งในใจของวัยรุ่นยุคนั้น จนถึงวันนี้ ผ่านมา 10 ปีแล้ว เพื่อเป็นการย้อนรอยคิดถึงกามิกาเซ่ มาดูผลงานของเหล่าศิลปิน และการเดินทางของพวกเขาจากวันนั้นจนถึงวันนี้กันดีกว่าโฟร์-มด (Four- Mod) แม้ว่าสองสาว โฟร์-ศกลรัตน์ วรอุไร และ มด – ณปภัช วัฒนากมลวุฒิ จะไม่ได้อยู่ค่ายกามิกาเซ่ตั้งแต่อัลบั้มแรก แต่ก็มีไอคอนของกามิกาเซ่ไม่แพ้วงอื่นๆ ทั้งคู่ออกอัลบั้ม Four-Mod (หายใจเป็นเธอ บีบน้ำตา ตามหาคนตามใจ) เมื่อปี พ.ศ. 2548 กับค่ายไอดี เร็คคอร์ด ในเครือ RS และย้ายมาเป็นครอบครัวกามิกาเซ่เมื่อปี 2550 โฟร์ หมดสัญญากับทางอาร์เอสในปลายปี 2558 และเริ่มทำงานในฐานะนักแสดงอิสระ โดยโฟร์เปิดตัวด้วยการแสดงในซีรีส์ รุ่นพี่ Secret Love ของแกรมมี่ ส่วนมดยังคงอยู่กับค่ายอาร์เอส และมีผลงานให้เห็นทางช่อง 8 อยู่สม่ำเสมอ ปัจจุบันโฟร์อายุ 30 ปี และมด อายุ 26 ปี ทั้งคู่ยังอยู่ในวงการในฐานะนักแสดง และยังมีผลงานอย่างต่อเนื่องเฟย์ ฟาง แก้ว (FFK) ศิลปินกลุ่มแรกจากค่ายกามิกาเซ่ โดยมีคู่พี่น้อง เฟย์-พรปวีณ์ นีระสิงห์ กับ ฟาง-ธนันต์ธรญ์ นีระสิงห์ และอีกหนึ่งสาวมาดเท่อย่าง แก้ว-จริญญา ศิริมงคลสกุล เข้ามาเสริมทีม FFK เริ่มเป็นที่รู้จักด้วยเพลง นะครับ นะคร้าบบบ และต่อด้วย MSN (^_^) ที่ฮิตติดหูคนฟังในอัลบั้มแรก Faye Fang Kaew (2550) จนมีผลงานตามมาอีก 5 อัลบั้ม ปัจจุบัน เฟย์ อายุ 24 ปี ฟางและแก้ว อายุ 25 ปี โดยทั้งสามคนตัดสินใจไม่ต่อสัญญากับทางค่าย RS หลังจากหมดสัญญาเมื่อปลายปี 2559 แต่แก้วก็ยังคงมีผลงานในวงการบันเทิงให้เห็น เช่นงานแสดงในซีรีส์ สูตรรักชุลมุน ทางช่องวัน ส่วนสาวเฟย์และฟาง ต่างตัดสินใจไปเรียนต่อที่ประเทศอังกฤษเนย-แจม (Neko Jump) เนโกะ จัมพ์ คือสองพี่น้องฝาแฝด เนย-วรัฐฐา อิมราพร และ แจม-ชรัฐฐา อิมราพร (น้องสาวคนสุดท้องของครอบครัวคือ พิกเล็ต-ชาราฎา ศิลปินวง Sugar Eyes ค่ายโซนี่ มิวสิค) เนโกะ จัมพ์ เปิดตัวผลงานเพลงกับค่ายกามิกาเซ่ด้วยอัลบั้ม Lady Ready (2551) อย่างเพลง อกหักค่า และ อยากถูกคิดถึง โดยก่อนหน้านี้พวกเธอก็ทำเพลงมาแล้ว 2 อัลบั้มกับค่ายเพลง บิ๊กบลู เรคคอร์ด กับค่ายเมโลดิก้า มีเพลงดังๆ อย่าง ปู เพลงแรกที่ทำให้เรารู้จักเนโกะ จัมพ์ ในปี 2549 หลังหมดสัญญากับทาง RS ในปี 2559 เนโกะ จัมพ์ ตัดสินใจไม่ต่อสัญญา ปัจจุบันทั้งคู่อายุ 27 ปี และยังคงมีผลงานถ่ายแบบ และรายการทีวีให้แฟนๆ ได้ติดตามพายุ (Payu Clark) พายุ คลาร์ค นักร้องลูกครึ่งไทย-อเมริกา ที่ได้ชื่อนี้มาเพราะช่วงที่เขาเกิด ประเทศบาห์เรนกำลังเกิดสงครามทะเลทราย ที่มาไม่ธรรมดา พอมาอยู่ในบ้านกามิกาเซ่ก็ไม่ธรรมดา เพราะพายุคือศิลปินชายคนแรก และปล่อยอัลบั้มแรกด้วยเพลง Storm ในปี 2550 ตามมาด้วยอัลบั้มที่ 2 Perfect Storm หลังจากผลงานเพลง 2 อัลบั้ม พายุเดินทางไปศึกษาต่อต่างประเทศ ปัจจุบันเขาอายุ 26 ปี กลับมาทำธุรกิจอยู่ที่ประเทศไทยเป็นที่เรียบร้อยChilli White Choc วงเกิร์ลกรุ๊ป 4 สาว เบสท์-รตาพร ทิพย์มนตรี พิม-พิมประภา ตั้งประภาพร จินนี่-เขริกา โชติวิจิตร และ อิ๊งค์-วรันธร เปานิล ที่มีเพลงดังอย่าง Chatsanova ในอัลบั้ม Lipz Project (2550) เป็นอัลบั้มที่ร่วมงานกับ หวาย และ ซิสก้า (Siska) หลังจากนั้นมีอัลบั้ม Seven Days (2552) ที่สองสมาชิก พิมและจินนี่ ไปร่วมร้องกับเพื่อนศิลปินร่วมค่ายตามมา ในปี 2552 เบสท์และอิ๊งค์ขอถอนตัวออกจากวงเพื่อกลับไปทุ่มเทให้กับการเรียน ส่วนพิม จินนี่ และมิน วงซิสก้า รวมตัวกันเป็นวงใหม่ของกามิกาเซ่ในชื่อวง SWEE:D ปัจจุบันอิ๊งค์ก็ยังคงเป็นศิลปิน และออกผลงานเพลงในฐานะศิลปินเดี่ยวกับ BOXX Music พิมเป็นนักแสดงในสังกัดช่อง 7 และจินนี่ ทำธุรกิจส่วนตัว แต่ก็ยังมีแฟนคลับตามอยู่มากมายในอินสตาแกรมหวาย (Waii) หวาย–ปัญญริสา เธียรประสิทธิ์ ศิลปินสาวที่สร้างกระแสเพลงฮิปฮอปให้เป็นที่นิยม เปิดตัวด้วยเพลง ตกหลุมรัก จากอัลบั้ม LIPZ Project (2550) อัลบั้มที่ออกรวมกับศิลปินร่วมค่ายกามิกาเซ่ โดยมีผลงานอัลบั้มเดี่ยว K.C.Y (2551) และอัลบั้มชุดที่สอง Playgirl (2553) ที่มีเพลงดังๆ อย่าง ห่างกันสักพัก ด้วยความสามารถทั้งการร้องและเต้น ทำให้หวายกลายเป็นศิลปินหลักประจำกามิกาเซ่เลยทีเดียว อัลบั้มที่ 3 ในชื่อ Just Y มีเพลง เสียใจแต่ไม่แคร์ ที่กลายเป็นกระแสอยู่ยาวนาน ปัจจุบันหวายอายุ 24 ปี แม้จะไม่มีผลงานในวงการบันเทิงให้แฟนๆ เห็น แต่ก็ยังคงเป็นที่รู้จักจากความเปรี้ยวและเซ็กซี่ผ่านอินสตาแกรมของเธออยู่ขนมจีน (Knom Jean) ขนมจีน-กุลมาศ ลิมปวุฒิวรานนท์ สาวเสียงดีที่ปล่อยซิงเกิลแรกมาพร้อมๆ กับ มิล่า จามิล่า แต่ทั้งคู่ก็มีเอกลักษณ์ของตัวเอง เพลงฮิตของขนมจีนมีตั้งแต่ ตามใจปาก จากอัลบั้มแรกชื่อเดียวกับตัวเอง (ขนมจีน 2550) ระหว่างเพื่อนกับแฟน (Spirit 2551) และ เป็นเพื่อนเธอไม่ได้จริงๆ (LoveFul 2552) ในช่วงหลังขนมจีนมีผลงานการแสดงหลายเรื่อง รวมทั้งละครเวทีและงานพิธีกร ในปี 2556 ขนมจีนออกอัลบั้มที่ 5 ในชื่อ Meaning โดยมีเพลง พรุ่งนี้ฉันจะเป็นแฟนเธอ ที่ปล่อยทางยูทูบ 14 วันทำยอดวิวทะลุ 1 ล้านวิวไปได้สบายๆ (ในขณะนั้น) ปัจจุบันอายุ 25 ปี กำลังจะรับปริญญาโทจากคณะศิลปกรรมศาสตร์ จุฬาลงกรณ์มหาวิทยาลัย เดือนกันยายนนี้ และยังมีผลงานการแสดงให้เห็นอย่างต่อเนื่อง โดยล่าสุดขนมจีนร่วมร้องเพลง วันที่ฉันพบเธอ ฟีเจอริงกับ รุจ ศุภรุจ ในสังกัด Me Records มีล่า-จามิล่า พันธ์พินิจ คงจะไม่มีใครลืมเพลงฮิตติดหูอย่าง ปากดี ขี้เหงา เอาแต่ใจ ของเธอได้ เด็กสาวที่มีผลงานเพลงตั้งแต่อายุ 13 ผลงานอัลบั้มแรกชื่อ Mila 2550 หลังจากนั้นก็ตามมาด้วยผลงานเพลงที่ร้องตามได้ทั่วเมืองอย่าง รักนะแก…แค่นี้จบ จากอัลบั้ม Oh My God Im In Love 2551 และเพลง บอกเขาว่าเราไม่ใช่เพื่อนกัน ในอัลบั้ม Deeply Mila 2553 และหลังจากปล่อยซิงเกิลสุดท้าย Lovin U ในปี 2554 เธอก็เดินทางไปศึกษาต่อที่ประเทศสหรัฐอเมริกา จึงไม่ได้สานต่อผลงานในวงการบันเทิงในเวลาต่อมา กลุ่มศิลปินบอยแบนด์จากกามิกาเซ่ที่มีสมาชิกถึง 5 คน ผสมสัญชาติกันไปให้สาวๆ เลือกกรี๊ด ไม่ว่าจะเป็น ป๊อปปี้-ภาณุ จิระคุณ (ไทย) เขื่อน-ภัทรดนัย เสตสุวรรณ (ไทย) โทโมะ-วิศว ไทยานนท์ (ลูกครึ่งญี่ปุ่น-ไทย) เคนตะ-เคนตะ ซึทจิยะ (ลูกครึ่งญี่ปุ่น-ไทย) และจองเบ-จองเบ พาร์ค (เกาหลี) เค-โอติก ปล่อยอัลบั้มแรกในปี 2550 ที่มีเพลงดังครบทุกเพลง ตั้งแต่ อย่าไว้ใจ (Dont trust me) รักไม่ได้หรือไม่ได้รัก (Love or Not) ยิ่งห้ามยิ่งรัก และ อยู่ในช่วงปรับปรุง (Tomorrow must be better) ตามด้วยอัลบั้มเต็มที่ปล่อยเพลงชื่อเดียวกับอัลบั้มอย่าง Blacklist ในปี 2552 ตามมาอีกหลายเพลงที่แฟนๆ กามิกาเซ่ต้องร้องตามได้ ผลงานอีกสองอัลบั้มคือ Free to Play 2553 และ Real 2554 ก่อนที่จองเบจะลาออกจากวงเพื่อไปรับราชการทหารที่เกาหลีใต้ ปัจจุบัน เขื่อน อายุ 25 ปี ป๊อปปี้ 26 ปี เคนตะ และโทโมะ 27 ปี และจองเบอายุ 28 ปี โดยทั้งหมดแยกย้ายไปทำงาน และธุรกิจของตัวเอง กามิกาเซ่ยังคงปล่อยเพลงรวมศิลปินเพื่อสร้างอิมแพกต์ในการเปิดค่ายใหม่อย่างเพลง ขัดใจ ในปี 2550 และในปี 2551 ก็ออกอัลบั้มรวมศิลปินอีกครั้งในชื่ออัลบั้มว่า Forward To U พร้อมซิงเกิลสุดฮิตที่วัยรุ่นยุคนั้นไปคาราโอเกะเมื่อไรก็ต้องร้อง อย่าง รักฉันเรียกว่าเธอ ในปี 2553 กามิกาเซ่เปิดตัวรุ่นสองกับอัลบั้ม Kamikaze Wave นำทีมโดย ทรี.ทู.วัน แคท-แพท และเกิร์ลกรุ๊ปอย่าง Kiss Me Five ล่าสุดในปี 2558 กับอัลบั้ม Kamikaze Next พร้อมเพลง กล้ามั้ย (N.E.X.T) ที่มียอดวิวในยูทูบสูงถึง 24 ล้านวิว แม้ต่อไปจะไม่มีค่ายกามิกาเซ่ที่ปล่อยผลงานเพลงดีๆ สนุกๆ มาให้เราฟัง และร้องตามกับเพื่อนกันได้เหมือนเมื่อก่อน แต่ก็มั่นใจได้เลยว่ายุคของกามิกาเซ่ยังคงเป็นที่จดจำในประวัติศาสตร์วงการดนตรีไทยอย่างแน่นอน 
กามิกาเซ่ ก่อตั้งขึ้นในปี 2550 รวบรวมศิลปินวัยใสหลากหลายคาแรกเตอร์มาสร้างสรรค์ผลงานเพลงที่ใครหลายๆ คนต้องร้องตามได้ โดยมีศิลปินกามิกาเซ่รุ่นใหม่หมุนเวียนมาให้แฟนเพลงได้ทำความรู้จักอยู่เรื่อยๆ 